Enterografia -tietokonetomografiatutkimus

|  |  |
| --- | --- |
| Kuvaus: | Enterografia - suolistonalueen kerroskuvaus |

**TUTKIMUKSEEN VALMISTAUTUMINEN**

Sinulle on varattu aika ohutsuolen tietokonetomografiatutkimukseen.

Käy verikokeessa **ajanvarauskirjeen ohjeen mukaisesti** 2-28 päivää

ennen tietokonetomografiatutkimusta.

**Jos olet yliherkkä jodivarjoaineelle**, kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

Lääkärin määräämät lääkkeet saat ottaa, mutta mikäli käytät jotakin metformiinia **(metformin hydrochlorid)** sisältävää**,** suun kautta nautittavista sokeritautilääkettä, keskustelkaa hoitavan lääkärin kanssa sokeritaudin hoidosta tutkimuksen aikana. Jos sinulla on munuaisten vajaatoimintaa, niin kyseinen lääkitys voidaan joutua keskeyttämään.

TUTKIMUSTA EDELTÄVÄNÄ PÄIVÄNÄ:

- saat syödä vähärasvaista ja vähäkuituista ruokaa (vaalea leipä,

mehukeitto, peruna, kala, kana)

- klo 16.00 jälkeen saat nauttia vain liemiruokia

- klo 18.00 ota suun kautta 3 kpl Toilax-tabletteja

(tai muu vastaava), Toilax-tabletit saat apteekista

- juo runsaasti vettä ja mehua, jossa ei ole hedelmälihaa eikä siemeniä

TUTKIMUSPÄIVÄN AAMUNA:

Sinun on oltava syömättä ja tupakoimatta. Juo runsaasti vettä ja edellä mainittua mehua, niin ettet ole janoinen ja kuiva tullessasi tutkimukseen.

**TUTKIMUKSEN KULKU**

Tule röntgeniin noin 1 tunti ennen suunniteltua tutkimusaikaa esivalmistelujen takia. Tutkimus kestää noin 15 minuuttia, mutta varjoaineen juomiseen tulee varata aikaa. Ennen tutkimusta sinun tulee juoda 45 minuutin ajan varjoainetta, jonka saat röntgenistä. Varjoaine ei sisällä jodia. Tarkoituksena on saada koko ohutsuoli täyttymään liuoksella.

Sinulle tarjotaan juotavaa seuraavasti:

* Mannitol (150mg/ml) 200ml + 1500ml vettä.

Olisi suotavaa, että tyhjentäisit rakon vasta tutkimuksen jälkeen. Tutkimuksen aikana sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys.

Suoneen annettava varjoaine voi aiheuttaa lämmön tunnetta kaulalla ja lantiossa, ja suussa voi tuntua metallin makua.

**TUTKIMUKSEN JÄLKIHOITO**

Juo runsaasti, sillä se edistää varjoaineen poistumista elimistöstä.

Saat tutkimuksen vastaukset lääkäriltä, joka hoitaa sinua. Jos et tiedä, kuinka saat vastaukset, kysy siltä poliklinikalta tai osastolta, josta sinut lähetettiin tutkimukseen.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

[www.tutkimukseen.fi](http://www.tutkimukseen.fi/) ​

[www.stuk.fi](http://www.stuk.fi/)​